Klaus Iohannis. Klaus Werner Iohannis (, ; 13-iyun 1959-yil) – kelib chiqishi nemis boʻlgan Ruminiya siyosat va davlat arbobi, 2014-yil 21-dekabrdan 2024-yil 21-dekabrgacha Ruminiya prezidenti. Biografiyasi. 13-iyun 1959-yilda transilvaniya sakslari oilasida tugʻilgan. 1979-yilda Timishoaraga harbiy xizmatga yuborilgan. 1983-yildan maktablarda fizika va matematika oʻqituvchisi boʻlib ishlagan. 1990-yilda nemislar demokratik forumi aʼzosi etib saylandi. 2000-yilda 69,18% ovoz bilan Sibiu meri lavozimiga saylandi. 2004, 2008, 2012 yillarda qayta saylandi.. 20-fevral 2013-yilda Milliy liberal pariyaga qabul qilindi. 28-iyun 2014-yilda partiya raisi etib saylandi. 2014-yilda Demokratik liberal partiya nomidan prezidentlikka nomzod boʻldi. 16-noyabr 2014-yilda 54,53% ovoz bilan president etib saylandi. 2014-yil 21-dekabrda qasamyod qildi. 2019-yil noyabr oyida Iohannis yangi muddatga qayta saylandi. 2024-yil 21-dekabrda isteʼfoga ketgan. Klaus Iohannis rumin, nemis va ingliz tillarini yaxshi biladi. Shaxsiy hayoti. 1960-yilda tugʻilgan, Sibiudagi Jorj Lazarus nomidagi milliy kollejda ingliz tili oʻqituvchisi boʻlgan Karmen Iohannis (Lazurka) bilan turmush qurgan. Er-xotinning farzandlari yoʻq. Diniga koʻra, Klaus Iohannis protestant, Ruminiyaning Augsburg konfessiyasi Yevangelist cherkovining aʼzosi. Mukofotlari. 2006-yil: Germaniya Federativ Respublikasining xizmatlari uchun ordeni ritsar xochi 2007-yil: Ruminiya yulduzi ordeni ritsarlari 2008-yil: Italiya birdamligi yulduzi ordeni qoʻmondoni 2009-yil: Lyuksemburg Buyuk Gertsogligining xizmatlari uchun ordeni bilan taqdirlangan 2009-yil: „Avstriya Respublikasi oldidagi xizmatlari uchun“ faxriy nishonining qoʻmondon xochi 2009-yil: Toj ordeni ofitseri (Belgiya) 2010-yil: Ruminiya yahudiy jamoalari federatsiyasining Faxriy medali 2011-yil: Milliy xizmatlari uchun ordeni ritsarlari (Ruminiya) 2014-yil: Germaniya Federativ Respublikasining xizmatlari uchun ordeni ofitser xochi 2016-yil: Oltin zanjirli Buyuk Vitautas ordeni (Litva) 2016-yil: Oq burgut ordeni (Polsha) 2016-yil: lentali Stara Planina ordeni (Bolgariya) 2016-yil: „Respublika“ ordeni (Moldova) 2021-yil: Maryam Yerining Xoch ordeni zanjiri (Estoniya) 2022-yil: „Buyuk xizmatlari uchun“ ordeni (Litva)